
RAPORT 
asupra proiectului de Lege pentru aprobarea Ordonanţei de urgenţă a Guvernului nr.63/2003 privind organizarea şi funcţionarea Ministerului Administraţiei şi Internelor



1. Cu adresa nr.684 din 3 noiembrie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond cu proiectul de Lege pentru aprobarea Ordonanţei de urgenţă a Guvernului nr.63/2003 privind organizarea şi funcţionarea Ministerului Administraţiei şi Internelor.



La întocmirea Raportului s-au avut în vedere: 

· avizul Comisiei pentru buget, finanţe şi bănci nr.686 din 4.11.2003;

· avizul Comisiei juridice, de disciplină şi imunităţi nr.684 din 4.11.2003;

· avizul Comisiei pentru muncă şi protecţie socială nr.27/512/12 noiembrie 2003;

· avizul Consiliului Legislativ nr.952 din 27.06.2003.



Proiectul de lege a fost dezbătut şi avizat în fond, în procedură de urgenţă, în şedinţele din 11 şi 13 noiembrie 2003. 



Prin Hotărârea nr.16/2003, Parlamentul României a aprobat modificarea structurii şi componenţa Guvernului. Astfel, Ministerul Administraţiei Publice şi Ministerul de Interne au fost comasate, înfiinţându-se Ministerul Administraţiei şi Internelor, ca organ de specialitate al administraţiei publice centrale. 



Proiectul de lege stabileşte cadrul juridic necesar asigurării transformărilor preconizate în plan structural şi funcţional, conferindu-se naturii instituţionale a ministerului un caracter predominant civil, acesta având în componenţă şi structuri militare menite să satisfacă cerinţele de integrare europeană şi euroatlantică a României pe segmentul administraţiei şi afacerilor interne, precum şi o eficienţă sporită în combaterea faptelor antisociale în special în prevenirea acestora. 



Având în vedere cele arătate, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor aprobarea proiectului de lege.



2. Prin obiectul de reglementare şi conţinutul său, proiectul de lege face parte din categoria legilor organice. 



3. La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, domnii: Gabriel Oprea – ministru delegat pentru administraţie publică şi Mircea Alexandru – secretar de stat şi Romeo Postelnicu – preşedintele Agenţiei Naţionale a Funcţionarilor Publici din cadrul Ministerului Administraţiei şi Internelor.



4. La lucrările Comisiei au fost prezenţi 23 de deputaţi, din totalul de 26 membri ai Comisiei



Raportul Comisiei a fost adoptat cu 19 voturi pentru şi 4 voturi împotrivă.



5. Proiectul de lege  a fost adoptat de Senat în şedinţa din 27 octombrie 2003.



In urma dezbaterii Comisia propune admiterea cu modificări a proiectului de lege.


AMENDAMENTE ADMISE



In urma dezbaterii, Comisia propun adoptarea proiectului de lege cu următoarele amendamente:

	Nr.

crt.
	Text iniţial
	Text propus de Comisii
	Motivare

	1.
	
2. Alineatul (2) al articolului 5 va avea următorul cuprins: 

"(2) In exercitarea atribuţiilor, ministrul administraţiei şi internelor este ajutat de ministrul delegat pentru administraţia publică."

(Text Senat)

 
	1. La articolul unic punctul 2 - Se elimină

Autor: Dobre Victor – Grupul parlamentar PNL.


	Textul Ordonanţei este mult mai precis şi mai clar. 

	2.
	
3. La articolul 5, după alineatul (3) se introduce un alineat nou, alin.(4), cu următorul cuprins: 

" (4) In absenţa ministrul, conducerea Ministerului Administraţiei şi Internelor se exercită de către persoana desemnată prin ordin al acestuia."
(text Senat)


	2. . La articolul  unic punctul 3 - Se elimină.

Autor: Dobre Victor – Grupul parlamentar PNL. 


	Această prevedere se regăseşte la art.6 din Ordonanţă, adoptat de Comisie. 

	3.
	
4. Articolul 6 se abrogă.

(text Senat)
	
3. La articolul unic punctul 4 – Se elimină.  

Autor: Dobre Victor – Grupul parlamentar PNL.
	Art.6 din Ordonanţă este clar formulat, iar în corelare cu art.5 se realizează o reglementare completă. 



	4.
	
8. Alineatul (1) al articolului 11 va avea următorul cuprins: 


"Art. 11. – (1)  In domeniul administraţiei publice, instituţiile publice şi organele de specialitate ale administraţiei publice centrale din subordinea Ministerului Administraţiei şi Internelor sunt: Institutul Naţional de Administraţie, Oficiul Naţional de Cadastru, Geodezie şi Cartografie, Agenţia Naţională a Funcţionarilor Publici, Autoritatea pentru urmărirea aplicării unitare a Legii nr.10/2001, Inspectoratul General pentru Situaţii de Urgenţă Civilă, Inspectoratul Naţional pentru Evidenţa Persoanelor, Direcţia Generală de Paşapoarte, Arhivele Naţionale şi Autoritatea Guvernamentală pentru Valea Jiului." 

(text Senat)
	
4. La articolul unic punctul 8, alineatul (1) al articolului 11 va avea următorul cuprins.

"Art. 11. – (1)  In domeniul administraţiei publice, instituţiile publice şi organele de specialitate ale administraţiei publice centrale din subordinea Ministerului Administraţiei şi Internelor sunt: Institutul Naţional de Administraţie, Oficiul Naţional de Cadastru, Geodezie şi Cartografie, Agenţia Naţională a Funcţionarilor Publici, Autoritatea pentru urmărirea aplicării unitare a Legii nr.10/2001, Inspectoratul General pentru Situaţii de Urgenţă, Inspectoratul Naţional pentru Evidenţa Persoanelor, Direcţia Generală de Paşapoarte, Arhivele Naţionale şi Autoritatea Guvernamentală pentru Valea Jiului."
Autor: Coifan Viorel – Grupul parlamentar PNL.


	Stabilirea corectă a denumirii conform art.1 alin.(3) din OG nr.88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă.

	5.
	
Articolul 14, alineatul (1), litera a) punctul 3:


"3. iniţiază proiecte de acte normative în domeniul serviciilor publice descentralizate."

(text ordonanţă)
	
5. La articolul 14 alineatul (1), punctul 3 al litere a)  va avea următorul cuprins: 

"3. iniţiază proiecte de acte normative în domeniul serviciilor publice deconcentrate."

Autor: Coifan Viorel – Grupul parlamentar  PNL.
	Pentru corelare cu prevederile art.120 alin.(1) din Constituţie.

	6.
	
Articolul 14, alineatul (1), litera a) punctul 8:


"8. în colaborare cu autorităţile administraţiei publice locale, elaborează şi monitorizează strategii şi programe de dezvoltare a infrastructurii urbane şi a serviciilor de gospodărie comunală şi acordă sprijin pentru realizarea unor proiecte de parteneriat public." 

(text Ordonanţă)


	
6. La articolul 14 alineatul (1), punctul 8 al litere a)  va avea următorul cuprins:

"8. în colaborare cu autorităţile administraţiei publice locale, elaborează şi monitorizează strategii, sprijină programe de dezvoltare a infrastructurii urbane şi a serviciilor de gospodărie comunală şi acordă sprijin pentru realizarea unor proiecte de parteneriat public." 

Autor: Mirciov Petru– Grupul parlamentar al Minorităţilor Naţionale.


	Exprimare mai clară.

	7.
	
Art. 24. – Pe data intrării în vigoare a prezentei ordonanţe de urgenţă se abrogă Lege nr.40/1990 privind organizarea şi funcţionarea Ministerului de Interne, publicată în Monitorul Oficial al României, Partea I, nr.146 din 18 decembrie 1990, cu modificările şi completările ulterioare, cu excepţia lit.b1) a punctului I al art.17 şi a art.211, precum şi Ordonanţa de urgenţă a Guvernului nr.291 privind organizarea şi funcţionarea unor ministere, publicată în Monitorul Oficial al României, Partea I, nr.706 din 29 decembrie 2000, aprobată cu modificări şi completări prin Legea nr.308/2001, cu excepţia art.4.

(text Ordonanţă).


	
7. Articolul 24 va avea următorul cuprins: 

Art. 24. – Pe data intrării în vigoare a prezentei ordonanţe de urgenţă se abrogă Legea nr.40/1990 privind organizarea şi funcţionarea Ministerului de Interne, publicată în Monitorul Oficial al României, Partea I, nr.146 din 18 decembrie 1990, cu modificările şi completările ulterioare, cu excepţia lit.b1) a punctului I al art.17 şi a art.211, precum şi Ordonanţa de urgenţă a Guvernului nr.291 privind organizarea şi funcţionarea unor ministere, publicată în Monitorul Oficial al României, Partea I, nr.706 din 29 decembrie 2000, aprobată cu modificări şi completări prin Legea nr.308/2001, cu excepţia art.3 şi 4 şi a anexei.

Autor: Radu Liviu Bara – Grupul parlamentar PSD.
	Art.3 şi anexa la OUG nr.291/2000 constituie temeiul legal pentru salarizarea personalului din aparatul propriu al fostului Minister al Administraţiei Publice.


AMENDAMENTE RESPINSE



In cursul dezbaterii, Comisia a respins următoarele amendamente:

	Nr.

crt.
	Text iniţial
	Text propus de Comisii
	Motivare

	1.
	
Art.9. - (3) Prefectul, ca reprezentant al Guvernului pe plan local, coordonează activităţile din teritoriu al Ministerului Administraţiei şi Internelor, conform legii. 

(text Ordonanţă)


	
1. Alineatul (3) al articolului 9 – Se abrogă. 

Autor: Dobre Victor – Grupul parlamentar PNL.


	Pentru susţinere: textul contravine prevederilor art.123 alin.(2) din Constituţie. 

Pentru respingere: textul nu contravine Constituţiei ci este în acord cu prevederile constituţionale ale art.123 alin.(3). 



	2. 
	
8. Alineatul (1) al articolului 11 va avea următorul cuprins: 


"Art. 11. – (1)  In domeniul administraţiei publice, instituţiile publice şi organele de specialitate ale administraţiei publice centrale din subordinea Ministerului Administraţiei şi Internelor sunt: Institutul Naţional de Administraţie, Oficiul Naţional de Cadastru, Geodezie şi Cartografie, Agenţia Naţională a Funcţionarilor Publici, Autoritatea pentru urmărirea aplicării unitare a Legii nr.10/2001, Inspectoratul General pentru Situaţii de Urgenţă Civilă, Inspectoratul Naţional pentru Evidenţa Persoanelor, Direcţia Generală de Paşapoarte, Arhivele Naţionale şi Autoritatea Guvernamentală pentru Valea Jiului." 

(text Senat)


	
2. La articolul unic punctul 8 alineatul (1) al articolului 11 va avea următorul cuprins: 


"Art. 11. – (1)  In domeniul administraţiei publice, instituţiile publice şi organele de specialitate ale administraţiei publice centrale din subordinea Ministerului Administraţiei şi Internelor sunt: Institutul Naţional de Administraţie, Oficiul Naţional de Cadastru, Geodezie şi Cartografie, Autoritatea pentru urmărirea aplicării unitare a Legii nr.10/2001, Inspectoratul General pentru Situaţii de Urgenţă Civilă, Inspectoratul Naţional pentru Evidenţa Persoanelor, Direcţia Generală de Paşapoarte, Arhivele Naţionale şi Autoritatea Guvernamentală pentru Valea Jiului."

Autor: Dobre Victor – Grupul parlamentar PNL.


	Pentru susţinere: se impune scoaterea Agenţiei Naţionale a Funcţionarilor Publici din structura Ministerului Administraţiei şi Internelor pentru a-i conferi acesteia un caracter independent.

Pentru respingere: Agenţia Naţională a Funcţionarilor Publici a făcut parte din structura Ministerului Administraţiei Publice , ce a fost desfiinţat şi comasat cu Ministerul Administraţiei şi Internelor.

	3.
	
8. Alineatul (1) al articolului 11 va avea următorul cuprins: 


"Art. 11. – (1)  In domeniul administraţiei publice, instituţiile publice şi organele de specialitate ale administraţiei publice centrale din subordinea Ministerului Administraţiei şi Internelor sunt: Institutul Naţional de Administraţie, Oficiul Naţional de Cadastru, Geodezie şi Cartografie, Agenţia Naţională a Funcţionarilor Publici, Autoritatea pentru urmărirea aplicării unitare a Legii nr.10/2001, Inspectoratul General pentru Situaţii de Urgenţă Civilă, Inspectoratul Naţional pentru Evidenţa Persoanelor, Direcţia Generală de Paşapoarte, Arhivele Naţionale şi Autoritatea Guvernamentală pentru Valea Jiului." 

(text Senat)


	
3. La articolul unic, punctul 8, alineatul (1) al articolului 11, va avea următorul cuprins:


"Art. 11. – (1)  In domeniul administraţiei publice, instituţiile publice şi organele de specialitate ale administraţiei publice centrale din coordonarea Ministerului Administraţiei şi Internelor sunt: Institutul Naţional de Administraţie, Oficiul Naţional de Cadastru, Geodezie şi Cartografie, Agenţia Naţională a Funcţionarilor Publici, Autoritatea pentru urmărirea aplicării unitare a Legii nr.10/2001, Inspectoratul General pentru Situaţii de Urgenţă Civilă, Inspectoratul Naţional pentru Evidenţa Persoanelor, Direcţia Generală de Paşapoarte, Arhivele Naţionale şi Autoritatea Guvernamentală pentru Valea Jiului."

Autor: Coifan Viorel – Grupul parlamentar PNL.
	Pentru susţinere: noţiunea de subordonare a ANFP Ministerul Administraţiei şi Internelor este excesivă, ducând la ideea de centralism. 

Pentru respingere: ANFP a fost în subordinea Ministerului Administraţiei Publice ce a fost desfiinţat şi comasat cu Ministerul de Interne, rezultând Ministerul Administraţiei şi Internelor, menţinându-se aceleaşi raporturi de subordonare.



	4.
	
Art. 11. – (2) Structurile de ordine şi siguranţă publică din suubordinea Ministerului Administraţiei şi Internelor sunt: Poliţia Română, Jandarmeria Română, Poliţia de Frontieră Română, Autoritatea pentru străini, Oficiul Naţional pentru Refugiaţi, Direcţia Generală de Informaţii şi Protecţia Internă, Grupul Special de Protecţie şi Intervenţie „Acvila” şi Unitatea Specială de Aviaţie. Acestea au î compunere unităţi centrale de specialitatea, care pot avea în subordine, la nivel teritorial, inspectorate, comandamente, direcţii generale, direcţii, servicii, mari unităţi, unităţi şi/sau subunităţi operative, de instrucţie, medicale şi de învăţământ, precum şi de asigurare a acţiunilor. Direcţia Generală de Informaţii şi Protecţie Internă este structura specializată a Ministerului Administraţiei şi Internelor în obţinerea, verificarea, prelucrarea, stocarea, protecţia informaţiilor clasificate, precum şi valorificarea informaţiilor şi datelor necesare realizării atribuţiilor ce revin ministerului." 

(Text Ordonanţă)


	
4. Alineatul 2 al articolului 11 va avea următorul cuprins:


Art. 11. – (2) Structurile de ordine şi siguranţă publică din suubordinea Ministerului Administraţiei şi Internelor sunt: Poliţia Română, Jandarmeria Română, Poliţia de Frontieră Română, Autoritatea pentru străini, Oficiul Naţional pentru Refugiaţi, Direcţia Generală de Informaţii şi Protecţia Internă, Grupul Special de Protecţie şi Intervenţie „Acvila” şi Unitatea Specială de Aviaţie. Acestea au î compunere unităţi centrale de specialitatea, care pot avea în subordine, la nivel teritorial, inspectorate, comandamente, direcţii generale, direcţii, servicii, mari unităţi, unităţi şi/sau subunităţi operative, de instrucţie, medicale şi de învăţământ, precum şi de asigurare a acţiunilor. Direcţia Generală de Informaţii şi Protecţie Internă este structura specializată a Ministerului Administraţiei şi Internelor în obţinerea, verificarea, prelucrarea, stocarea, protecţia informaţiilor clasificate, precum şi valorificarea informaţiilor şi datelor necesare realizării atribuţiilor ce revin ministerului, în condiţiile legii."

Autor: Dinu Gheorghe – Grupul parlamentar PRM.


	Pentru susţinere: pentru a se evidenţia faptul că atribuţiile avute în vedere sunt cele ce decurg din lege. 

Pentru respingere: completarea este inutilă deoarece respectivele atribuţii sunt cele ce decurg din lege.



	5. 
	
9. La articolul 13 după alineatul (2) se introduce un alineat nou, alin.(3), cu următorul cuprins: 


(3) Carburanţii şi lubrifianţii pentru tehnica de intervenţie şi de luptă sunt exceptaţi de la plata sumelor datorate pentru Fondul special al drumurilor publice.

(text Senat)


	
5. Alineatul (3), nou introdus, al articolul 13 – Se elimină. 

Autor: Smaranda Dobrescu – Grupul parlamentar PSD.
	Pentru susţinere: întrucât Legea nr.118/1996 privind constituirea şi utilizarea Fondului Special al drumurilor publice a fost abrogată prin OUG nr.3/2003.

Pentru respingere: avizul Comisiei pentru muncă şi protecţie socială a fost transmis după încheierea dezbaterilor şi după votul Comisiei asupra proiectului de lege.

	6.
	
Art.14, alin.(1) lit.a) punctul 4:


4. îndrumă şi sprijină autorităţile publice locale şi aparatul propriu al acestora în aplicarea corectă şi unitară a prevederilor legale şi în îndeplinirea atribuţiilor ce le sunt conferite prin lege;

(text Ordonanţă)
	
6. La articolul 14 alineatul (1), punctul 4 al literei a), va avea următorul cuprins: 


4. îndrumă şi sprijină autorităţile publice locale în aplicarea corectă şi unitară a prevederilor legale şi în îndeplinirea atribuţiilor ce le sunt conferite prin lege;

Autor: Coifan Viorel şi Dobre Victor – Grupul parlamentar PNL.
	Pentru susţinere: pentru a nu se înţelege ideea de subordonare a aparatului prorpiu al autorităţilor publice locale ministerului administraţiei şi internelor. 

Pentru respingere: textul este suficient de clar mai ales că termenul de „subordonare” nu este folosit.

	7.
	
Art.14, alin.(1) lit.a) punctul 4:


7. monitorizează acordurile şi convenţiile de cooperare pe care autorităţile administraţiei publice locale le încheie cu autorităţi ale administraţiei publice locale din alte ţări;

(text Ordonanţă)
	
6. La articolul 14 alineatul (1), punctul 7 al literei a), va avea următorul cuprins: 


7. avizează acordurile şi convenţiile de cooperare pe care autorităţile administraţiei publice locale le încheie cu autorităţi ale administraţiei publice locale din alte ţări;

atribuţiilor ce le sunt conferite prin lege;

Autor: Dobre Victor – Grupul parlamentar PNL.


	Pentru susţinere: termen neadecvat, în contradicţie cu principiul autonomiei locale. 

Pentru respingere: Potrivit art.14 din Legea nr.215/2001 astfel de acorduri şi convenţii sunt avizate de Ministerul Afacerilor Externe şi nu de Ministerul Administraţiei şi Internelor.



	8. 
	
Art.14, alin.(1) lit.a) punctul 8:


8. în colaborare cu autorităţile administraţiei publice locale, elaborează şi monitorizează strategii şi programe de dezvoltare a infrastructurii urbane şi a serviciilor de gospodărie comunală şi acordă sprijin pentru realizarea unor proiecte de parteneriat public – privat; 

(text Ordonanţă)


	
6. La articolul 14 alineatul (1), punctul 8 al literei a), va avea următorul cuprins:


8. în colaborare cu autorităţile administraţiei publice locale, elaborează strategii de dezvoltare a infrastructurii urbane şi a serviciilor de gospodărie comunală şi acordă sprijin pentru realizarea unor proiecte de parteneriat public – privat;

Autori: Silvian Ciupercă – Grupul parlamentar PSD, Dobre Victor – Grupul parlamentar PNL.


	Pentru susţinere: sugerează ideea de „tutelă” a ministerului pentru autorităţile locale. 

Pentru respingere: ministerul se află în relaţii de colaborare cu autorităţile locale.



	9.
	
Art.14, alin.(1) lit.a) punctul 10:


10. elaborează şi supune spre aprobare strategia de dezvoltare a parcurilor industriale;

(text Ordonanţă)


	
9. Punctul 10 al lit.a) a alin. (1) al art.14 - Se abrogă. 

Autori: Dinu Gheorghe – Grupul parlamentar PRM, Viorel Coifan – Grupul parlamentar PNL, Nan Nicolae – Grupul parlamentar PD.
	Pentru susţinere: structurile Ministerului Administraţiei şi Internelor nu pot fi implicate în dezvoltarea parcurilor industriale.

Pentru respingere: potrivit OUG nr.64/2003, Ministerul Administraţiei şi Internelor a preluat activităţile privind parcurile industriale de la Ministerul Dezvoltării şi Prognozei. 



	10.
	
Art.17. – (1) Posturile Ministerului Administraţiei şi Internelor se compun din cele ale fostului Minister al Administraţiei Publice, ale fostului Minister de Interne, precum şi cele aferente activităţii privind zonele defavorizate şi parcurile industriale de la fostul Minister al Dezvoltării şi Prognozei. 

(text Ordonanţă) 
	
10. Alin. (1) al art.17 – Se abrogă.

Autor: Dinu Gheorghe – Grupul parlamentar PRM
	Pentru susţinere: legea, în această formă, poate dura ani de zile, astfel încât numărul de posturi ar rămâne neschimbat. 

Pentru respingere: această prevedere este cuprinsă în Cap.V – dispoziţii tranzitorii şi finale, subînţelegându-se caracterul său temporar. 




PREŞEDINTE,









SECRETAR,

IOAN OLTEAN








KOVACS CSABA TIBERIU

Expert parlamentar:

Stelian Androne

